CELEX: 32004D0786(01)
Language: sl
Date: 2004-11-18 00:00:00
Title: 2004/786/ES: Odločba Komisije z dne 18. novembra 2004 o spremembi Odločbe 92/471/EGS glede veterinarskih spričeval za uvoz govejih zarodkov (notificirana pod dokumentarno številko K(2004) 4380) (Besedilo velja za EGP).

23.11.2004   
            
            
               SL
            
            
               Uradni list Evropske unije
            
            
               L 346/32
            
         
      ODLOČBA KOMISIJE
   
   z dne 18. novembra 2004
   o spremembi Odločbe 92/471/EGS glede veterinarskih spričeval za uvoz govejih zarodkov
   (notificirana pod dokumentarno številko K(2004) 4380)
   (Besedilo velja za EGP)
   (2004/786/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda (1), in zlasti člena 9(1)(b) Direktive,
   ob upoštevanju naslednjega:
   
               (1)
            
            
               Odločba Komisije 92/471/EGS z dne 2. septembra 1992 o pogojih za zdravstveno varstvo živali in izdajanju veterinarskih spričeval za uvoz govejih zarodkov iz tretjih držav (2) določa, da lahko države članice odobrijo samo uvoz govejih zarodkov, ki izpolnjujejo zahteve, določene v veterinarskih spričevalih, v skladu z delom I Priloge A in B k tej odločbi.
            
         
               (2)
            
            
               Pogoji zdravstvenega varstva živali, določeni v Direktivi 89/556/EGS za trgovino z govejimi zarodki znotraj Skupnosti, so strožji kot tisti, ki se uporabljajo za uvoz teh zarodkov.
            
         
               (3)
            
            
               Na podlagi Direktive 89/556/EGS se goveji zarodki ne pošljejo iz ozemlja ene države članice v drugo, če niso spočeti z umetno oploditvijo ali z in vitro oploditvijo s semenom samca donorja iz osemenjevalnega središča ali s semenom, shranjenim v skladiščnem centru, pri čemer morata biti oba centra odobrena s strani pristojnih organov v skladu z Direktivo Sveta 88/407/EGS z dne 14. junija 1988 o zahtevah zdravstvenega varstva živali, ki veljajo za promet med državami članicami Evropske skupnosti in za uvoz semena domačih živali iz vrst goveda (3).
            
         
               (4)
            
            
               Čeprav je tveganje prenosa nekaterih nalezljivih bolezni preko zarodkov, ki ga ocenjuje Mednarodno društvo za prenos zarodkov (IETS), zanemarljivo, če se z zarodki pravilno postopa od odvzema do prenosa, bi bilo treba sprejeti primerne varnostne ukrepe glede semena za oploditev.
            
         
               (5)
            
            
               Zaradi zdravstvenega varstva živali je potrebno, da se uporabljajo isti pogoji za trgovino z govejimi zarodki znotraj Skupnosti in za uvoz teh zarodkov, zlasti glede semena, ki se uporablja za oploditev, ki mora biti v skladu z Direktivo 88/407/EGS.
            
         
               (6)
            
            
               Odločbo 92/471/EGS je zato treba ustrezno spremeniti.
            
         
               (7)
            
            
               Ukrepi, predvideni v tej odločbi, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   Prilogi A in B k Odločbi 92/471/EGS se spremenita v skladu s Prilogo k tej odločbi.
   Člen 2
   Ta odločba se uporablja od 26. novembra 2004.
   Člen 3
   Ta odločba je naslovljena na države članice.
   
      V Bruslju, 18. novembra 2004
      
         
            Za Komisijo
         
         David BYRNE
         
         
            Član Komisije
         
      
   
   
      (1)  UL L 302, 19.10.1989, str. 1. Direktiva, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).
   
      (2)  UL L 270, 15.9.1992, str. 27. Odločba, kakor je bila nazadnje spremenjena z Odločbo 2004/52/ES (UL L 10, 16.1.2004, str. 67).
   
      (3)  UL L 194, 22.7.1988, str. 10. Direktiva, kakor je bila nazadnje spremenjena z Odločbo Komisije 2004/101/ES (UL L 30, 4.2.2004, str. 15).
   
      PRILOGA
      Prilogi A in B k Odločbi 92/471/EGS se spremenita:
      
                  1.
               
               
                  Del I Priloge A se nadomesti z naslednjim:
                  
                     
                  
                     
               
            
                  2.
               
               
                  Del I Priloge B se nadomesti z naslednjim: